

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/15-01/01

URBROJ: 2186/10-01/1-15-02

Vidovec, 28.01.2016.

**Z A P I S N I K**

**sa 21. sjednice Općinskog vijeća Općine Vidovec, održane dana 28. siječnja 2016. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 21. sjednicu Općinskog vijeća Općine Vidovec, pozdravio je sve članove Općinskog vijeća, zamjenicu načelnika Dubravku Rog, djelatnice Jedinstvenog upravnog odjela Općine Vidovec, osobe na stručnom osposobljavanju, predsjednike mjesnih odbora te predstavnika medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 12 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivica Papec, Ivan Benček, Dubravko Zavrtnik, Marijo Serini, Ivan Kušćar, Srećko Županić, Nikola Pozder, Krunoslav Puček, Hrvoje Hosni

**SJEDNICI NISU PRISUSTVOVALI ČLANOVI OPĆINSKOG VIJEĆA** : Ivan Kliček Nadica Cafuk, Damir Hosni

**PREDSJEDATELJ** : Zdravko Pizek

**OSTALI PRISUTNI** :

Zamjenica načelnika Dubravka Rog, referent-adm.tajnica Andreja Peharda, viši referent za komunalno gospodarstvo Nikolina Koščak, Emina Ljubek viši stručni suradnik za opće poslove i EU fondove, predsjednik MO Nedeljanec-Prekno Antun Remar, zamjenik predsjednika MO Domitrovec-Budislavec Branko Presečki, predsjednik MO Vidovec Milan Papec, predsjednik MO Cargovec-Zamlača Marijan Rožić i predstavnik medija Vox media d.o.o. Siniša Kalajdžija.

Zamjenica načelnika Dubravka Rog :

„Prije nego započnemo sa radnim dijelom sjednice Vijeća molim sve prisutne da minutom šutnje odamo počast Vijećniku Općinskog vijeća Općine Vidovec Ivanu Kliček koji je preminuo u 78 godini života“.

Minutom šutnje odana je počast preminulom Vijećniku Ivanu Kliček ; „neka mu je hvala i slava“.

**USVAJANJE ZAPISNIKA SA 20. SJEDNICE OPĆINSKOG VIJEĆA OPĆINE VIDOVEC ODRŽANE DANA 23.12.2015. GODINE ;**

Predsjednik Općinskog vijeća Zdravko Pizek :

„Otvaram raspravu, da li ima dopune, ako nema dajem takav zapisnik na glasanje, tko je za takav zapisnik ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 20. sjednice Općinskog vijeća Općine Vidovec usvojeni jednoglasno sa 12 glasova od 12 prisutnih članova Općinskog vijeća.**

**UTVRĐIVANJE DNEVNOG REDA ZA 21. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 21. sjednicu Općinskog vijeća Općine Vidovec i predlažem slijedeći dnevni red“

**D N E V N I R E D**

1. Izvještaj o radu Općinskog načelnika za razdoblje od 01.07. do 31.12.2015.godine,
2. Prijedlog Odluke o socijalnoj skrbi Općine Vidovec,
3. Prijedlog Odluke o donošenju Plana zaštite od požara i Procjene ugroženosti od požara i tehnološke eksplozije,
4. Prijedlog Odluke o osnivanju Dječjeg Općinskog vijeća Općine Vidovec,
5. Prijedlog Plana aktivnosti „Općina Vidovec – prijatelj djece“ za 2016. godinu,
6. Prijedlog Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2016. godinu,
7. Prijedlog Odluke o broju i visini stipendija za nadarene učenike i studente,

u školskoj/akademskoj godini 2015. / 2016.,

1. Prijedlog Odluke o poništenju Rješenja o imenovanju Stožera zaštite i spašavanja Općine Vidovec i Rješenja o izmjeni i dopuni Rješenja o imenovanju Stožera zaštite i spašavanja Općine Vidovec,
2. a) Prijedlog Odluke o poništenju Odluke o utvrđivanju naknade za rad članova

imenovanih u stalna i povremena radna tijela Općine Vidovec,

1. Prijedlog Odluke o izmjenama Odluke o popisu imovine, obveza i potraživanja za 2015. godinu,
2. Prijedlog Odluke o izmjenama Odluke o osnivanju Povjerenstva za razvoj ruralnog turizma Općine Vidovec,
3. Prijedlog Odluke o II. Izmjenama Odluke o osnivanju Vijeća za prevenciju kriminaliteta Općine Vidovec,
4. Razno.

Predsjednik Općinskog vijeća Zdravko Pizek :

„Ima tko prijedlog za dopunu na dnevni red ?“

Zamjenica načelnika Dubravka Rog :

„Predlažem izmjenu dnevnog reda na način da se točka 1. Izvještaj o radu općinskog načelnika briše obzirom da načelnik danas nije prisutan na sjednici Vijeća zbog poslovnih obaveza.

Predlažem da se ta točka pripremi za sljedeću sjednicu vijeća na kojoj bude prisutan načelnik, pa se točke dnevnog reda pomiću i točka 2. postaje točka 1. i tako redom sve ostale točke.“

Predsjednik Općinskog vijeća Zdravko Pizek :

„Hvala lijepa, ima još netko“.

Član Općinskog vijeća Ivan Kušćar :

„Ja bi samo nadopunio, imali smo tri četiri izvještaja i zamolio bi da se prenese načelniku, ako je moguće, svaki put dobivamo tu izvještaj, znači minutu prije sjednice, vijećnicima bi bilo stvarno dobro da imaju to na uvid, nije vjerojatno problem podijeliti to sa pozivima par dana prije. To je javna stvar nema potrebe da se bilo što skriva, da se dostavi vijećnicima pravovremeno da se mogu pripremiti i analizirati izvješće.“

Predsjednik Općinskog vijeća Zdravko Pizek :

„Ima još netko, ako nema, dajem na glasanje dnevni red sa izmjenama zamjenice načelnika“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojeni dnevni red za 21. sjednicu Općinskog vijeća Općine Vidovec sa 12 glasova od 12 prisutnih članova Općinskog vijeća Općine Vidovec.**

**Točka 1.**

**Prijedlog Odluke o socijalnoj skrbi Općine Vidovec**

Zamjenica načelnika Dubravka Rog obrazložila je prijedlog Odluke o socijalnoj skrbi kojom se uređuju djelatnosti socijalne skrbi na području općine Vidovec, korisnici socijalne skrbi, prava i socijalne usluge koje pruža i osigurava Općina Vidovec te uvjeti, način i postupak za njihovo ostvarivanje, a koja se nije mijenjala od 2002. godine.

Zamjenica načelnika Dubravka Rog :

„Predlažem izmjenu odluke na način da članak 43. glasi :

„Stupanjem na snagu ove Odluke o socijalnoj skrbi Općine Vidovec, stavlja se van snage Odluka o socijalnoj skrbi Općine Vidovec („Službeni vjesnik Varaždinske županije“ broj:5/02). Predloženi članak 43. postaje članak 44.“

Predsjednik Općinskog vijeća Zdravko Pizek :

„Da li ima još netko, ako nema, dajem na glasanje dnevni red sa izmjenom. Tko je za takav prijedlog Odluke uz dopunu, molim da se izjasnite?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o socijalnoj skrbi Općine Vidovec uz 12 glasova od 12 prisutnih članova Općinskog vijeća Općine Vidovec.**

**Točka 2.**

**Prijedlog Odluke o donošenju Plana zaštite od požara i**

**Procjene ugroženosti od požara i tehnološke eksplozije**

Zamjenica načelnika Dubravka Rog obrazložila je postupak donošenja Odluke o donošenju Plana zaštite od požara i Procjene ugroženosti od požara i tehnološke eksplozije:

U raspravi sudjelovali su : član Vijeća Nikola Pozder i zamjenica načelnika Dubravka Rog

Zamjenica načelnika Dubravka Rog :

„Predlažem da se prihvati takva Odluka, a što se tiče Plana zaštite od požara predlažem sljedeće izmjene;

* na stranici 7. navedeni je Stožer zaštite i spašavanja. Kao što znate novim zakonom o civilnoj zaštiti Stožer zaštite i spašavanja se ukida, pa predlažem da prema naputku se navede Stožer civilne zaštite,
* na stranici 9. treba dodati samo moj broj mobitela.

Što se tiče Procjene predlažem sljedeće izmjene :

* na stranici 8. – navedeno je bioplinsko postrojenje pa predlažem da se briše
* na stranici 12 – navedeni je spremnik vode u naselju Nedeljanec, a nema ga, pa predlažem da se i to briše i ostane samo u Tužnom,
* na stranici 14 – dodati Crkvu svetog Antuna Padovanskog u Tužnom.

Predsjednik Općinskog vijeća Zdravko Pizek :

„Ima još netko za raspravu, ako nema, dajem na glasanje prijedloge Odluke uz izmjene“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o donošenju Plana zaštite od požara i Procjene ugroženosti od požara i tehnološke eksplozije sa 12 glasova od 12 prisutnih članova Općinskog vijeća Općine Vidovec.**

**Točka 3.**

**Prijedlog Odluke o osnivanju Dječjeg Općinskog vijeća Općine Vidovec**

Zamjenica načelnika Dubravka Rog obrazložila je prijedlog Odluke o osnivanju Dječjeg Općinskog vijeća Općine Vidovec, a na prijedlog Koordinacijskog odbora Općina Vidovec – prijatelj djece uz prijedlog da se ista prihvati.

Predsjednik Općinskog vijeća Zdravko Pizek :

„Otvaram raspravu, ako nema dajem na glasanje prijedlog odluke.“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o osnivanju Dječjeg Općinskog vijeća Općine Vidovec sa 12 glasova od 12 prisutnih članova Općinskog vijeća Općine Vidovec.**

**Točka 4.**

**Prijedlog Plana aktivnosti „Općina Vidovec – prijatelj djece“ za 2016. godinu**

Zamjenica načelnika Dubravka Rog obrazložila je prijedlog Plana aktivnosti „Općina Vidovec – prijatelj djece“ za 2016. godinu uz prijedlog da se isti prihvati.

Predsjednik Općinskog vijeća Zdravko Pizek :

„Otvaram raspravu, , ako nema, dajem na glasanje prijedlog Plana“.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojeni Plan aktivnosti „Općina Vidovec – prijatelj djece“ za 2016. godinu uz 12 glasova od 12 prisutnih članova Općinskog vijeća Općine Vidovec.**

**Točka 5.**

**Prijedlog Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2016. godinu**

Zamjenica načelnika Dubravka Rog pojasnila je prijedlog Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2016. godinu.

Za raspravu javio se predsjednik Mjesnog odbora Vidovec Milan Papec.

Predsjednik Općinskog vijeća Zdravko Pizek :

„Vi niste član Općinskog vijeća, dao sam Vam riječ da iznesete, ali nemate pravo sudjelovati u raspravama Vijeća i o tome odlučivati.“

U raspravi sudjelovali su članovi Vijeća Ivan Kušćar i Srećko Županić.

Predsjednik Općinskog vijeća Zdravko Pizek :

„Dali ima još netko za raspravu, ako nema dajem na glasanje, tko je za takav prijedlog.“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2016. godinu sa 12 glasova od 12 prisutnih članova Općinskog vijeća Općine Vidovec.**

**Točka 6.**

**Prijedlog Odluke o broju i visini stipendija za nadarene učenike i studente,**

**u školskoj/akademskoj godini 2015. / 2016.**

Prijedlog Odluke o broju i visini stipendija za nadarene učenike i studente u školskoj/akademskoj godini 2015. / 2016., a prema Listi kandidata koju je izradila Komisija za dodjelu stipendija obrazložila je zamjenica načelnika Dubravka Rog.

Predsjednik Općinskog vijeća Zdravko Pizek :

„ Otvaram raspravu, ako nema, dajem na glasanje takav prijedlog Odluke.“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o broju i visini stipendija za nadarene učenike i studente u školskoj/akademskoj godini 2015. / 2016.**

**Točka 7.**

**Prijedlog Odluke o poništenju Rješenja o imenovanju Stožera zaštite i spašavanja Općine Vidovec i Rješenja o izmjeni i dopuni Rješenja o imenovanju Stožera zaštite i spašavanja Općine Vidovec**

Zamjenica načelnika Dubravka Rog :

„Namjera stavljanja van snage Rješenja o imenovanju Stožera zaštite i spašavanja bila je iz razloga što je novim zakonom o sustavu civilne zaštite regulirano da izvršno tijelo (načelnik) jedinice lokalne samouprave odlukom osniva Stožer civilne zaštite, a do sada je to rješenje (stožer zaštite i spašavanja) donosilo predstavničko tijelo (vijeće) a i potrebno je izvršiti izmjenu jednog člana Bože Plečko zbog smrti.

Obzirom da još nisu doneseni podzakonski akti i pravilnici koji detaljnije govore o postupanju, preporuka je da do daljnjega ostaju isti Stožeri, stoga predlažem da Rješenje o imenovanju članova ostaje do daljnjega na snazi, a da se samo stavi van snage članak u Rješenju o izmjeni Rješenja koji govori o utvrđivanju prava na naknadu članova Stožera“.

Predsjednik Općinskog vijeća Zdravko Pizek :

„Otvaram raspravu.“

U raspravi sudjelovali su članovi Općinskog vijeća Srećko Županić, Ivan Kušćar i Nikola Pozder.

Predsjednik Općinskog vijeća Zdravko Pizek :

„Ako nema drugih pitanja dajem prijedlog o stavljanju van snage članka koji se odnosi na naknade Stožera na glasanje, tko je za takav prijedlog “.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog jednoglasno usvojen sa 12 glasova od 12 prisutnih članova Općinskog vijeća Općine Vidovec.**

**Točka 8.**

1. **Prijedlog Odluke o poništenju Odluke o utvrđivanju naknade za rad članova**

**imenovanih u stalna i povremena radna tijela Općine Vidovec**

1. **Prijedlog Odluke o izmjenama Odluke o popisu imovine, obveza i potraživanja za 2015. godinu**
2. **Prijedlog Odluke o izmjenama Odluke o osnivanju Povjerenstva za razvoj ruralnog turizma Općine Vidovec**
3. **Prijedlog Odluke o II. Izmjenama Odluke o osnivanju Vijeća za prevenciju kriminaliteta Općine Vidovec**

Zamjenica načelnika Dubravka Rog :

„Radi se o odlukama u kojima se brišu svi članci i točke koji govore o pravima na naknadu za navedena povjerenstva“.

Predsjednik Općinskog vijeća Zdravko Pizek :

„Otvaram raspravu.“

U raspravi sudjelovali su : član Općinskog vijeća Ivan Kušćar.

Predsjednik Općinskog vijeća Zdravko Pizek :

„Dajem na glasanje sve točke, tko je za takve prijedloge ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o poništenju Odluke o utvrđivanju naknade za rad članova imenovanih u stalna i povremena radna tijela Općine Vidovec, Odluka o izmjenama Odluke o popisu imovine, obveza i potraživanja za 2015. godinu, Odluka o izmjenama Odluke o osnivanju Povjerenstva za razvoj ruralnog turizma Općine Vidovec i Odluka o II. Izmjenama Odluke o osnivanju Vijeća za prevenciju kriminaliteta Općine Vidovec.**

**Točka 9.**

**Razno**

Predsjednik Mjesnog odbora Antun Remar :

„Samo da vas obavijestim u vezi organizacije biciklijade možemo pomoći organizirati pomoć za popravak bicikala i ostalo oko organizacije ili što bude potrebno.“

Član Općinskog vijeća Srećko Županić :

„Znate da su oformljeni mjesni odbori, imam dosta upita oko sebe, bilo se krenulo sa dobrom praksom s ciljem na Zeljarijadu kaj se tiče obračuna, bio je dati obračun ovih godina, sad ove godine ništa.“

Zamjenica načelnika Dubravka Rog :

„Pripremljeni je obračun za sljedeću sjednicu“.

Član Vijeća Nikola Pozder :

„Ja sam prije tri sjednice zamolio da se dostavi izvješće vezano po onoj točki, koliko vijeće troši novaca, da se dostavi popis da se vidi koliko je kome isplaćeno. Može uz sljedeći poziv za sjednicu.“

Zamjenica načelnika Dubravka Rog :

„Koliko znamo da je bilo pripremljeno, provjerit će se i dostaviti, ako nije.“

Sjednica Općinskog vijeća Općine Vidovec završila je u 19 sati i 30 minuta.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda